شربنا عرق حتى اتنكّست رايات الاجلال
وصار الوحي يعزف طبول ويغني قوال
قلي صاحبي حاجي شرب والكاسة من قبالي شال
صفيت شارد بالدني وكاني واقف تمثال
قلتلو بعد الصفنة وبعد ماهزت الجبال
سمعني ولاتبقى تعيدا ولاتقيدني بالاغلال
لوما السكرة ماحدا منا علق بالحب ياخال
ياما بالسكرة وعي الفكر وتشيّدت امال
سكران منهنه عم تضرب بحيطان الجمال
نحنا منشرب منصحى صبحان مغير الاحوال
دمّنا يانسون مخلط بعناقيد من عنب التلال
تا تنطفي الكركي بضيعتنا وينطفي الموال
بصير متل البدو حامل الفيتي عاحل وترحال
لاحق نهورة العرق تاعبي منها بالنهار وبلّال